Нацыя, якую не можа з’яднаць нават гонар за Нобелеўскую прэмію, вырачаная. Патлумачу (нікога пры гэтым не абражаючы), чаму я лічу, што адбылося нешта добрае. Чаму веру, што Беларусі выдадзены аванс, правільна скарыстаўшы які, культура здолее выбрацца з ямы, у якой знаходзіцца. Гэты тэкст, такім чынам, лікбезаўскі і кранае інсайды, якіх чалавек, не звязаны з еўрапейскім кніжным светам, можа не ўсведамляць. Калі пабачу, што сітуацыя працягвае нагадваць бойку за запяканку ў дзіцячым садку, падзялюся думкамі пра тое, што дакладна варта зрабіць, каб канвертаваць поспех аднаго ў зрухі для ўсіх.